محمد التابعى (ممثل)

محمد محمود احمد ابو شرابه و شهرته محمد التابعى (23 مارس 1907 بورسعيد - 11 ديسمبر القاهره) ممثل كوميدى مصرى), عيلته اشتهرت بتجارة الجلود, اتجه للمونولوج و اشتغل  ف المسرح المتجول
, التحق بفرقة ببا عز الدين و فرقة بديعه مصابنى, عمل شخصية الصعيدى الساذج (عبد الرحيم كبير الرحيميه قبلى).

حياته 
اتولد فى بورسعيد, هو محمد محمد احمد شرابه التابعى اشتهر محمد التابعى الفنان و المونولوجست علا مسرح الهامبرا مع فرقة فوزى منيب بعدها انتقل لفرقة ببا عز الدين بعدها فرقة بديعه مصابنى, و من المسرح لعالم السينما من خلال المجاميع بعدما جت له الفرصه من خلال مشاهدة المخرج عباس كامل ليه فى اسكتش الباش تمرجى فى فرقة شكوكو فعجبه أدائه الصعيدى و اسند ليه الشخصيه اللى ابتكرها علا الورق و هيا كبير الرحيمية قبلى.
كان بيدور وقتها عن ممثل خفيف الظل لدور كبير الرحيميه قبلى و لما قراها عجبه الدور و ضاف للسيناريو و اختار هدومه و اكسسواراته و الشنب المميز  و الف جملته الشهيره تروح فين يا عبدالرحيم , بتتصرف كيف ياعبدالرحيم و نجح بسبب فيلم لسانك حصانك و شخصية كبير الرحيميه قبلى, و كان بياخد عن الفيلم مية جنيه و ارتفع و وصل لربعمية جنيه.

شارك بالتمثيل مع نجوم كبار زى كمال الشناوى - شاديه- منير مراد - اسماعيل ياسين- السيد بدير - عمر الجيزاوى - مارى منيب.

اسس فرقته الخاصه و بتضم فرقته عدد من النجوم منهم نعيمه الصغير - شكوكو - الكحلاوى- شفيق جلال - احمد غانم - عمر الجيزاوى - السيد بدير.
و كان بيروح فى شهور الصيف لالاسكندريه و بيأجر اكتر من مسرح عشان يقدم عروضه المسرحيه اللى اتوسع برنامجها لجانب الاستكشات التمثيليه و الفنيه فقرات منها الساحر و الاكروبات و فقرات المنولوجات الاى اكتشف من خلالها اسماء كتيرة منها فتحى الجمل - حسن فياض - حسين المليجي.. و اشهر اللى اتقدم على مسرح الاسكندريه رواية الشكنحاوى و الزعبلاوى و كان وقتها تمن التذكره 37 قرش شامله المشروب، و بعد وفاته اعضاء الفرقه كانو عايزين يستمرو بس كانت الفرقه محتاجه راسمال.

التابعى مارحش فى حياته الصعيد بس كان ليه صحاب صعايده و احتك بيهم فأتقن الشخصيه و ضاف ليها خفة الدم و قدمها فى افلام كتيرة منها لسانك حصانك - المقدر و المكتوب - خبر ابيض - حضرة المحترم بل الصعيد

كان التابعى فى البيت بيسمع حفلات ام كلثوم ليه طقوس خاصه فى يوم حفلتها كان بيشترى كميات من اللب و السودانى و المشروبات عشان يقضى السهره جنب ام كلثوم يسمعها و كان زملكاوى متعصب جدا و لما يفوزه يقوم يوزع حاجه ساقعه علا جيرانه فى العجوزه.
تشابه اسمه مع محمد التابعى الصحفى المشهور فى مواقف كتيره طريفه منها: كان ساكن فى العجوزه و فى الشارع نفسه ساكن محمد التابعى الصحفى المشهور و دا خلا البوسطجى دايمن يجيب جوابات الصحافى للممثل و العكس, و كان يبعت ابنه للصحفى محمد التابعى يديه و ياخد منه الجوابات اللى وصلت لهم غلط .

كان صاحب الفنانه ثريا حلمى و دايم الزيارات ليها  فى بيتها و هناك شاف عواطف بنت عمتها و اعجب بيها و طلبها للزواج بس عيلتها رفضت بسبب انه كان اكبر منها بعشرين سنه و كان متجوز من ست لبنانيه ما خلفش منها و سابها للسبب دا و لاعجاب عواطف بيه  اتجوزها و عندها 16 سنه و خلف منها اربع ولاد.

كان التابعى وفى بيعشق عيلته و بيقدرها و بعد وفاته ساب ليهم معاشا 75 جنيه ما كانش بيكفى فاشتغلت مراته فى كورال الاذاعه بعدها انتقلت لكورال فرقة رضا و فضلت بالفرقه لغاية ما طلعت ع المعاش.

فيلموجرافيا 
   
تمثيل

1) هه ٣ (1961)

2) رحمه من السماء (1958)

3) كابتن مصر (1955)

4) كدبة ابريل (1954)
 
5) بنت البلد (1954)

6) ابن ذوات (1953) عبد الرحيم كبير الرحيميه قبلى
 
7) انا و حبيبى (1953)

8) لسانك حصانك (1953)
 
9) عشره بلدى (1952)
 
10) عايزه اتجوز (1952)
 
11) السبع افندى (1951)
 
12) انا بنت ناس (1951)
 
13) خبر ابيض (1951)
 
14) خد الجميل (1951)
 
15) المليونير (1950)

مواليد 1907
وفيات 1964
ممثلين مصريين
كوميديانيين مصريين
بورسعيديه